
Teikiame atsakymus į klausimus.

Klausimas.
„Ar galima siūlyti gofruotus vamzdžius supakuotus rulonuose, kurių vidinė sienelė būtų gofruota? 
Vamzdžių techn. Specifikacijos Nr. 2, 3, 4 punkte Nr.5 vidinė sienelė nurodyta lygi.
Jei ne - prašome paaiškinti kokiais ekoniminiais/technoliginiais/ techniniais kriterijais remiatės techninės specifikacijos punkte Nr. 5 nurodydami vidinę sienelę lygią“.
Atsakymas. 
Siūlyti vamzdžius, kurių vidinė sienelė būtų gofruota negalima dėl šios priežasties.
Į vamzdį, kurio vidinė sienelė gofruota sunku įverti elektros kabelius. Jie stringa, dėl ko pailgėja darbų atlikimo laikas. Trasoje esant keletą posūkių kabelių visai neįmanoma praverti, todėl vamzdžiai reikalingi su lygia vidine sienele.

Klausimas.
„Ar vamzdis nurodytas techninėje Specifikacijoje Nr. 5 būtų tinkamas su gniuždymo klase 750N?  Jei ne - kodėl šiam DN ( DN75) reikalingo tokia aukšta gniuždymo klasė. Ar tai nėra perteklinis reikalavimas“.
Atsakymas. 
Vamzdis, kurio gniuždymo klasė 750N nėra tinkamas. Klojant kabelių apsaugos vamzdžius bentranšėjinėmis technologijomis (pavyzdžiui kryptinio gręžimo būdu) dideliu atstumu, vamzdžiai turi atlaikyti dideles apkrovas ir nenutrūkti. Todėl vamzdžiai turi būti su gniuždymo klase 1250N.

Klausimas.
1.„pastebėjome, jog techninėse vamzdžių specifikacijose numeriai 2, 3, 4, yra nurodyta vamzdžių medžiaga PE, tuo tarpu populiariausi vamzdžių gamintojai Evopipes, Ecopipes duomenų lapuose nurodo, jog vamzdžiai gaminami iš HDPE medžiagos (pridedame gamintojų duomenų lapus). Prašome pataisyti ar papildyti techninę specifikaciją.
2.Taip pat pastebėjome, jog visų gamintojų deklaruojami vamzdžių vidiniai diametrai yra skirtingi. Manome, kad vidiniai diametrai skiriasi ne tik aukščiau paminėtų, bet ir kitų gamintojų, todėl siekiant pateikti konkurencingą pasiūlymą prašome pataisyti ar papildyti technines specifikacijas 1, 2, 3, 4, įvedant tolerancinijos ribas vidiniam vamzdžio parametrui“.

Atsakymas.
1.Prašome atidžiai skaityti gamintojų pateikiamą informaciją ir atkreipti dėmesį, kad aukšto spaudimo vamzdžiai kurių gniuždymo stiprio klasė 1250 gaminami iš PE. Taip pat susipažinti su vamzdžių žymėjimo reikšmėmis. HDPE reiškia didelio tankio polietileną, iš kurio gaminami vamzdžiai. Yra šių tipų HDPE vamzdžiai: bendrosios paskirties (GP), sunkių sienelių (HW), ypač sunkių sienelių (XHI), didelio spaudimo (PE). Techninė specifikacija keičiama nebus.
2. Projektuotojų pateiktuose projektuose nurodomi konkretūs vamzdžių išoriniai ir vidiniai diametrai, o objektų techninė priežiūra vadovaujasi projektiniais sprendiniais ir ribų keisti griežtai nelaidžia, todėl techninė specifikacija keičiama nebus.
 

